《王安又招同施次仲周鹤田诸君游响山兼访杓司不值》
清代·陈允衡

探山只数里，倚棹变阴晴。草树依城转，凫鸥傍水轻。

松风生夜色，人语杂溪声。隐者不可见，空余钓石情。

作者简介：（?—1673）明末清初江西南城人，字伯玑，号玉渊。明亡后居芜湖，杜门穷巷，以诗歌自娱。顺治十一年曾应乡试，悔而中止。堂名“爱琴”，谓吾爱吾琴，即逃世之意。有《爱琴馆集》、《补堂愿学集》。